wannaphong/clean_thaiwikipedia huggingface dataset:
# ชยะ ภารตะ ชนานิยา ตนุชเฏ
ชยะ ภารตะ ชนานิยา ตนุชเฏ (Jaya Bharata Jananiya Tanujate) เป็นกวีนิพนธ์ภาษากันนาดา ประพันธ์โดยกวีแห่งขาติ กุเวมปุ บทนิพนธ์นี้ได้รับการประกาศใช้เป็นเพลงประจำรัฐกรณาฏกะในวันที่ 6 มกราคม 2004Poem declared State Song  The Hindu – 11 January 2006

เนื้อหาของบทกวีแสดงถึงกรณาฏกะซึ่งรับรู้ตำแหน่งของตนในฐานะไมตรีจิตรที่มีต่อกันกับรัฐอื่นในอินเดีย, เชื่อมั่นในการดำรงอยู่ร่วมกันอย่างสันติกับพี่สาวน้องสาวของเธอ, ในขณะเดียวกันก็ยังคงไว้ซึ่งความเคารพในตัวเองและความอุสาหะจากตำแหน่งของความมั่นใจและแข็งแกร่ง มากกว่าความรู้สึกไม่ปลอดภัยและความหวาดกลัว

 เนื้อร้อง 
ภาษากันนาดาอักษรละตินแปล

 ลักษณะของเพลง 
บทเพลงมีการประพันธ์ทำนองอยู่หลายแบบ ในจำนวนนี้มีสองรูปแบบที่ได้รับความนิยมสูงสุดคือฉบับของ ซี. อัษวัต และ ไมซูรุ อนันตสวามี

รองหัวหน้าคณะรัฐมนตรีของรัฐกรณาฏกะ ได้ร้องขอให้มหาวิทยาลัยกันนาดาสร้างเอกรูปของเพลงดังกล่าวEvolve a uniform format for State song: Prakash The Hindu – 7 September 2005

 ข้อพิพาท 
มีข้อพิพาทเกิดขึ้นในช่วงต้นปี 2004 ซึ่งเรียกร้องให้เพิ่มชื่อของ มธวาจารย์ เข้าไปในเนื้อเพลง ปูรณจันทระ เตชัสวี บุตรของผู้ประพันธ์และผู้ถือครองลิขสิทธิ์ของงานเขียนของกุเวมปุได้ออกมาวิจารณ์อย่างรุนแรงถึงความพยายามแก้ไขมด ๆ ก็ตาม
# วัดจะทิ้งพระ
วัดจะทิ้งพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจะทิ้งพระ อำเภอสทิงพระ จังหวัดสงขลา มีที่ดินที่ตั้งวัดเนื้อที่ 8 ไร่ 55 ตารางวา พื้นที่ตั้งวัดเป็นที่ราบฝั่งทะเลอ่าวไทย อยู่ใกล้ที่ว่าการอำเภอสทิงพระ ตั้งอยู่ท่ามกลางชุมชน

ประวัติ
วัดจะทิ้งพระ คำว่า "จะทิ้งพระ" กร่อนมาจากสทิงปุระพาราณสี ซึ่งเป็นชื่อเมืองพัทลุงเก่าตั้งอยู่ ชาวบ้านมักเรียกว่า วัดสทิงพระ ตามชื่ออำเภอ บางแหล่งข้อมูลกล่าวว่าวัดสะทิงพระ เป็นภาษาเขมรตรงกับภาษาไทยว่า "บึง" หรือ "คลอง" เข้าใจว่าเป็นคำที่เรียกเพี้ยนกันมา 

จากตำนานนางเลือดขาวกล่าวว่า เจ้าพระยากรุงทอง เจ้าเมืองสทิงพาราณสี สร้างวัดนี้เมื่อ พ.ศ. 1542 ต่อมาถูกพวกโจรสลัดอุชงฆตนะทำลายไปครั้งหนึ่ง จนในสมัยสมเด็จพระเอกาทศรถจึงมีการบูรณปฏิสังขรณ์ขึ้นมาอีกครั้งหนึ่ง ตามหลักฐานจากหนังสือ กัลปนาวัดหัวเมืองพังลุง สมัยอยุธยาระบุว่า วัดจะทิ้งพระในสมัยนั้นแยกออกเป็น 2 วัด คือ วัดสทิงพระ มีพระครูวินัยธรรมเป็นเจ้าอธิการ กับ วัดพระมหาเจดีย์องค์ใหญ่ มีพระครูอมฤตย์ ศิริวัฒนธาตุ เป็นเจ้าอธิการ หรือเรียกอีกชื่อหนึ่งว่า "วัดเจ้าพี่วัดเจ้าน้อง" ซึ่งขึ้นกับวัดเขียนบางแก้ว คณะป่าแก้วหัวเมืองพัทลุงชัยวุฒิ พิยะกูล, วัดจะทิ้งพระ, สารานุกรมวัฒนธรรมไทยภาคใต้ เล่ม 3. (กรุงเทพฯ  ธนาคารไทยพาณิชย์, 2542), 1475. วัดจะทิ้งพระได้รับพระราชทานวิสุงคามสีมาวันที่ 27 พฤษภาคม พ.ศ. 2474

เสนาสนะและปูชนียวัตถุ
เจดีย์พระมหาธาตุ เป็นเจดีย์ทรงลังกา มีความสูง 20 เมตร ฐานกว้างด้านละ 17 เมตร เส้นผ่านศูนย์กลางขององค์ระฆัง 6 เมตร แบบเดียวกับองค์พระบรมธาตุเจดีย์นครศรีธรรมราชแต่ไม่มีรัตนบัลลังก์ คือเป็นเจดีย์ทรงลังกา เจดีย์บริวาร ตั้งอยู่ทางทิศใต้ของเจดีย์องค์ประธาน ฐานเป็นรูปสี่เหลี่ยมจัตุรัส องค์ระฆังเป็นรูปทรงลังกา (ปัจจุบันพังทลายหมดแล้ว) วิหารพระพุทธไสยาสน์ชาวบ้านเรียกว่า วิหารพ่อเฒ่านอน เป็นวิหารที่ก่ออิฐถือปูน สันนิษฐานว่าแต่เดิมนั้นก่อสร้างในสมัยอยุธยา แต่มีการบูรณะใหม่ในสมัยรัชกาลที่ 5 ภายในประดิษฐานพระพุทธไสยาสน์ปางอนุฎฐานไสยาสน์หรือที่เรียกว่าแบบสีหไสยาสน์ ยาว 14 เมตร มีพระนามว่า พระเชตุพนพุทธไสยาสน์ ชาวบ้านเรียกว่า พ่อเฒ่านอน ทุกปีจะจัดงานสมโภชเป็นประจำในวันแรม 1 ค่ำ เดือน 6 

หอระฆัง เป็นอาคารก่ออิฐถือปูนที่ก่อสร้างขึ้นในสมัยรัชกาลที่ 5 ฐานรูปสี่เหลี่ยมจัตุรัส ซึ่งปรากฏลวดลายปูนปั้นรูปหน้าหนังตะลุง ที่แสดงศิลปะพื้นบ้านอย่างแท้จริง
# วัดเขาถ้ำ (จังหวัดสุราษฎร์ธานี)
วัดเขาถ้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใต้ อำเภอเกาะพะงัน จังหวัดสุราษฎร์ธานี บนเกาะพะงัน

เดิมทีเป็นเพียงสำนักสงฆ์ ราว พ.ศ. 2503 ภิกขุอีมานูเอล เชอร์แมน ได้มาพำนักที่วัดเขาถ้ำ พร้อมคณะภิกษุไทย พระอาจารย์ประเดิม โกมโล ได้เปิดสอนวิปัสสนากรรมฐานที่วัดเขาถ้ำอยู่ระยะหนึ่ง จนวัดเขาถ้ำตั้งวัดเมื่อวันที่ 5 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กรกฎาคม พ.ศ. 2551 วัดเขาถ้ำ หรือ วัดสวนสุวรรณโชติการาม เป็นวัดที่มีผู้คนนิยมมานั่งวิปัสสนาทั้งคนไทยและชาวต่างชาติ

สภาพแวดล้อมของวัดมีลักษณะร่มรื่น ภูมิประเทศเป็นภูเขา กุฏิอยู่ด้านล่าง ภายในวัดมีพระพุทธบาทจำลอง และรูปเคารพต่าง ๆ เช่น พระพุทธรูปปางป่าเลไลยก์ และรูปปั้นพระแม่ธรณีบีบมวยผม ด้านบนเนินเป็นมณฑป จุดชมวิวจะอยู่บนเนินหินมองลงมาจะเห็นวิวรอบเกาะพะงัน
# วัดจันทาวาส
วัดจันทาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าทอง อำเภอกาญจนดิษฐ์ จังหวัดสุราษฎร์ธานี มีที่ดินตั้งวัดเนื้อที่ 27 ไร่ 4 งาน 22 ตารางวา 

วัดจันทาวาสตั้งวัดเมื่อ พ.ศ. 2375  ในอดีตเมื่อประมาณ พ.ศ. 2353 ที่ตั้งวัดในปัจจุบันเป็นเมืองท่าทองอยู่ภายใต้การปกครองของเจ้าเมืองนคร ปลายรัชกาลของพระเจ้ากรุงธนบุรีมีข้าศึกจากพม่ามาโจมตีทางหัวเมืองต่าง ๆ พระเจ้ากรุงธนบุรีจึงมีดำริให้สร้างพระป้องกันเมือง และอัญเชิญมาประดิษฐานตามหัวเมือง เมื่อมีการสร้างวัดขึ้นจึงได้อัญเชิญพระป้องกันเมืองมาประดิษฐานในอุโบสถของวัดจันทาวาส วัดได้รับพระราชทานวิสุงคามสีมา เมื่อ พ.ศ. 2498

อาคารเสนาสนะที่สำคัญ ได้แก่ อุโบสถหลังเก่ากว้าง 8 เมตร ยาว 14 เมตร อุโบสถหลังใหม่ใช้แบบจากอุโบสถวัดพระราม ๙ กาญจนาภิเษก ศาลาการเปรียญ มีพระประธานปางมารวิชัยประจำศาลาการเปรียญ กุฏิเจ้าอาวาส กุฏิพระสงฆ์ ศาลาอเนกประสงค์ โรงครัว โรงฉัน เรือนเก็บพัสดุ และห้องสุขา 

วัดมีเกจิอาจารย์ คือ หลวงพ่อคลาย คนฺธสุธมฺโม ะได้รับแต่งตั้งเป็น เจ้าอาวาสเมื่อวันที่ 15 เมษายน พ.ศ. 2515 วัตถุมงคลของท่านที่โด่งดังคือ ชานหมาก และเครื่องรางที่ท่านมีชื่อเสียง คือ ทิดหมอน และตะกรุดสาริกา

รายนามเจ้าอาวาส
 พระครูดำ
 พระครูขำ คมฺภีโร
 พระครูเสือ
 พระอธิการเริ่ม
 พระครูวินัยธรโสม โสทตฺโต
 พระครูสุคนธรรม คนฺธสุธมฺโม
# มัสยิดใหญ่แห่งถงซิน
มัสยิดใหญ่แห่งถงซิน  เป็นมัสยิดในถงซิน, เมืองอู่จง, เขตปกครองตนเองหนิงเซี่ยหุย, ประเทศจีน ถือเป็นมัสยิดที่เก่าแก่และใหญ่ที่สุดในเขตปกครองตนเองหนิงเซี่ยหุย

ประวัติ
มัสยิดนี้น่าจะถูกสร้างในคริสต์ศตวรรษที่ 14 ในสมัยราชวงศ์หยวน เดิมเคยเป็นวัดของมองโกลที่ถูกทิ้งร้างหลังราชวงศ์หยวนล่มสลายใน ค.ศ. 1368 แล้วจึงถูกเปลี่ยนเป็นมัสยิดในสมัยราชวงศ์หมิงตอนต้น มัสยิดนี้เคยถูกบูรณะครั้งใหญ่ในคริสต์ศตวรรษที่ 16 กับใน ค.ศ. 1791 และ ค.ศ. 1907 ต่อมามีการขยายมัสยิดใน ค.ศ. 1936 ใน ค.ศ. 1983 มัสยิดนี้ถูกบรรจุในหน่วยพิทักษ์มรดกวัฒนธรรมที่สำคัญแห่งชาติของคณะมนตรี ปัจจุบัน มัสยิดนี้เป็นที่ประกอบพิธีของนิกายยีเฮ่อหว่าหนี

สถาปัตยกรรม
มัสยิดนี้สร้างตามแบบฮั่นและตกแต่งในแบบอิสลาม ซึ่งเป็นการผสมผสานระหว่างวัฒนธรรมฮั่นกับหุย ตัวอาคารสร้างบนพื้นสีฟ้า สูง 7 เมตร ที่ประตูหลักมีผนังทางเข้าที่ทำมาจากไม้เทียมประดับด้วยอิฐแกะสลัก ในอาคารหลักมีหอละหมาดหลักกับห้องโถงเชื่อมต่อสองอัน รองรับผู้มาละหมาด 1,000 คน ข้างหลังมัสยิดมีสุสาน ซึ่งมีศาลเจ้าของนักบุญศูฟีสองคน (หรือ ชัยค์)

การเดินทาง
มัสยิดนี้สามารถเข้าถึงผ่านการขึ้นรถบัสที่สถานีรถไฟหยินจวน
# อัรมันต์ (ประเทศอียิปต์)
อัรมันต์ (ภาษาอียิปต์ jwnj, jwnj šm'j "เฮลิโอโปลิสใต้" หรือ jwnj-mntw "เฮลิโอโปลิสของชนร่อนเร่":  และรู้จักกันในภาษากรีกคอยนีว่า เฮอร์มอนธีส ) เป็นเมืองที่อยู่ห่างจากทีบส์ไปทางใต้ประมาณ 12 ไมล์ โดยเป็นเมืองที่สำคัญในสมัยอาณาจักรกลาง ซึ่งถูกขยายในช่วงราชวงศ์ที่สิบแปด ปัจจุบันตั้งอยู่ทางฝั่งตะวันตกของแม่น้ำไนล์ในเขตผู้ว่าการลักศอร์

ประวัติ

มอนตูเป็นเทพอียิปต์ที่รากศัพท์มีความหมายว่า "ร่อนเร่" มอนตูมีส่วนเกี่ยวข้องกับวัวโกรธ, ความแข็งแกร่ง และสงคราม ทำให้นายพลกษัตริย์ที่ยอดเยี่ยมที่สุดแห่งอียิปต์กล่าวถึงตนเองเป็น โคที่ยิ่งใหญ่ บุตรแห่งมอนตู ในการพรรณาถึงยุทธการที่กาเดช ฟาโรห์แรเมซีสที่ 2 ทอดพระเนตรศัตรูและ"ส่งโทสะใส่พวกเขาเหมือนมอนตู เจ้าแห่งทีบส์"
# สโมสรฟุตบอลบุรีรัมย์ ยูไนเต็ด ในฤดูกาล 2564–2565
การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2564 – พ.ศ. 2565

การซื้อ-ขายนักเตะ
เข้า
 ก่อนเปิดฤดูกาล 
 ชื่อผู้เล่นย้ายมาจากค่าตัว    เลฟสกี โซเฟีย ฟรี     พีที ประจวบ เอฟซี ฟรี     สมุทรปราการ ซิตี้ 10 ล้านบาท + ศรายุทธ สมพิมพ์

 กลางฤดูกาล 
 ชื่อผู้เล่นย้ายมาจากค่าตัว    โยโกฮามะ เอ็ฟ มารินอส 6.6 ล้านบาท  $200,000 ยูเอสดอลล่าร์     รอยัล แอนต์เวิร์ป ไม่เปิดเผย     วิสเซล โคเบะ ไม่เปิดเผย 

ออก
 ก่อนเปิดฤดูกาล 
 ชื่อผู้เล่นย้ายไปค่าตัว    เชียงใหม่ ยูไนเต็ด ฟรี     สมุทรปราการ ซิตี้ ส่วนหนึ่งของการแลกเปลี่ยน    เพิร์ท กลอรี ฟรี     บีจี ปทุม ยูไนเต็ด ฟรี     อุทัยธานี เอฟซี ฟรี 

 กลางฤดูกาล 
 ชื่อผู้เล่นย้ายไปค่าตัว

 กลับมาจากการยืมตัว 
ตำแหน่งผู้เล่นย้ายมาจากอ้างอิง    พีที ประจวบ เอฟซี กลับมาจากการยืมตัว    อุบล ครัวนภัส เอฟซี กลับมาจากการยืมตัว    อุบล ครัวนภัส เอฟซี กลับมาจากการยืมตัว    ชลบุรี เอฟซี กลับมาจากการยืมตัว    อุทัยธานี เอฟซี กลับมาจากการยืมตัว    สุพรรณบุรี เอฟซี กลับมาจากการยืมตัว    อุทัยธานี เอฟซี กลับมาจากการยืมตัว    อุทัยธานี เอฟซี กลับมาจากการยืมตัว    ทรู แบงค็อก ยูไนเต็ด กลับมาจากการยืมตัว    นครราชสีมา มาสด้า เอฟซี กลับมาจากการยืมตัว    อุบล ครัวนภัส เอฟซี กลับมาจากการยืมตัว    อุทัยธานี เอฟซี กลับมาจากการยืมตัว    อุทัยธานี เอฟซี กลับมาจากการยืมตัว

 ยืมตัว ออก 
ตำแหน่งผู้เล่นย้ายไปอ้างอิง    ช็อนบุกฮุนไดมอเตอส์ 6 เดือนยืมตัวจนถึงวันที่ 31 ธันวาคม 2564     ชลบุรี เอฟซี ยืมตัวหนึ่งฤดูกาล  อ่างทอง เอฟซียืมตัวหนึ่งฤดูกาล อ่างทอง เอฟซียืมตัวหนึ่งฤดูกาล พีที ประจวบ เอฟซียืมตัวหนึ่งฤดูกาล    ชลบุรี เอฟซี ยืมตัวหนึ่งฤดูกาล     อ่างทอง เอฟซียืมตัวหนึ่งฤดูกาล

การแข่งขัน
ภาพรวมสถิติ

ไทยลีก

ตารางคะแนน

ผลงานในลีกโดยรวม

ผลงานในลีกในแต่ละนัด

แมตช์

เอฟเอคัพ

ลีกคัพ

เอเอฟซีแชมเปียนส์ลีก

รอบเพลย์ออฟ

สถิติผู้เล่น
การลงเล่น
ผู้เล่นที่ไม่เคยได้ลงสนามสักนัดจะไม่นับรวมในรายชื่อนี้.

|-
! colspan=12 | ย้ายออกจากสโมสรระหว่างฤดูกาล

ผู้ทำประตู
นับรวมการแข่งขันอย่างเป็นทางการทั้งหมด. รายชื่อเป็นไปตามหมายเลขเสื้อในกรณีที่จำนวนประตูเท่ากัน. 
 ผู้เล่นที่ย้ายออกจากสโมสรระหว่างฤดูกาล.

 อันดับ หมายเลขเสื้อ ผู้เล่น ไทยลีก ช้าง เอฟเอคัพ รีโว่ ลีกคัพ เอเอฟซี แชมเปียนส์ลีก ทั้งหมด1  9  ศุภชัย ใจเด็ด  14  1  1  0  16           99  โจนาธาน โบลิงกี  6  4  5  1  163  19  สุภโชค สารชาติ  5  2  1  0  8           91  ซามูแวล รอซา กงซัลวิส  6  2  0  0  8           5  54  ศุภณัฏฐ์ เหมือนตา   4  1  1  0  6           6  7  ไมกง มาร์กิส  0  4  1  0  57  5  พีรดนย์ ฉ่ำรัศมี  3  0  1  0  4               40  อายุบ มาซิกา        2  1  1  0  49  8  รัตนากร ใหม่คามิ  1  1  0  0  2                17  จักรกฤษ ลาภตระกูล  1  1  0  0  2               55  ธีราทร บุญมาทัน  1  0  1  0  2                77  อองตู  2  0  0  0  213  2 ศศลักษณ์ ไหประโคน  0  0  1  0  1                3  พรรษา เหมวิบูลย์      1  0  0  0  1                4  ปิยพล ผานิชกุล  1  0  0  0  1               11  ชุติพนธ์ ทองแท้  0  1  0  0  1                15  นฤบดินทร์ วีรวัฒโนดม  1  0  0  0  1               18  อภิวัฒน์ งั่วลำหิน  0  1  0  0  1               22  รีบีน ซูลากอ       0  1  0  0  1ทั้งหมด  48  20  13  1  82

คลีนชีตส์

หมายเลขเสื้อผู้เล่นไทยลีกช้าง เอฟเอคัพรีโว่ ลีกคัพทั้งหมด 1   ศิวรักษ์ เทศสูงเนิน  16  1  4  21 59   นพพล ละครพล  0  2  0  2ทั้งหมด  16  3  4  23

หมายเหตุ
# วัดอานันทเมตยาราม
วัดอานันทเมตยาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในประเทศสิงคโปร์ เป็นวัดไทยที่เก่าแก่ที่สุดของสิงคโปร์

วัดอานันทเมตยารามก่อตั้งราว พ.ศ. 2463 สร้างโดย หลวงพ่อหงส์ ธมฺมรตฺโน (พระธรรมรัตนบัณฑิต) ภายหลังที่หลวงพ่อหงส์มรณภาพไปเมื่อวันที่ 10 พฤศจิกายน พ.ศ. 2495 ได้มีการสร้างรูปเหมือนหลวงพ่อหงษ์ขึ้นในวันที่ 1 สิงหาคม พ.ศ. 2501 โดยสร้างขึ้นในประเทศไทย จากนั้นได้อัญเชิญมาไว้ที่วัดอานันทเมตยารามในวันมาฆบูชา 23 กุมภาพันธ์ พ.ศ. 2502 ใช้งบประมาณในการสร้างรูปเหมือนที่หล่อขึ้นมา 2390 ดอลลาร์ ที่ได้รับการบริจาคสมทบปัจจัยโดยพุทธศาสนิกชนที่อยู่ในสิงคโปร์ เป็นจำนวน 365 ดอลลาร์ และชาวพุทธศาสนิกชนในจังหวัดลำพูน จังหวัดเชียงใหม่ และจังหวัดอื่น ๆ ทางภาคเหนือของประเทศไทย บริจาค 2,025 ดอลลาร์

ที่ตั้งเดิมอยู่บนถนนซีลัต ต่อมา พ.ศ. 2557 ได้มีการก่อสร้างใหญ่ซึ่งรวมถึงย้ายมาที่ตั้งใหม่ที่ถนนบูกิตเมอระฮ์ (Jalan Bukit Merah) วัดมีพระบรมวงศานุวงศ์หลายพระองค์เคยเสด็จเพื่อทรงเยี่ยมและให้การอุปถัมภ์อีกหลายครั้ง

สถาปัตยกรรมส่วนมากของวัดมีลักษณะศิลปะไทยประเพณี และอาคารหลังใหม่ซึ่งเป็นอาคารอเนกประสงค์ มีลักษณะสถาปัตยกรรมสมัยใหม่ ยังใช้เป็นพิพิธภัณฑ์ ห้องพักพระภิกษุ รวมถึงห้องปฏิบัติธรรมมูลค่าการก่อสร้าง 6 ล้าน ดอลลาร์สิงคโปร์ หรือราว 137 ล้านบาท

 ระเบียงภาพ
# เอเลียนสวอร์ม
เอเลียนสวอร์ม  เป็นเกมยิงมุมมองจากบนลงล่างแบบผู้เล่นหลายคนที่พัฒนาโดยบริษัทวาล์ว ซึ่งเป็นการรีเมคของตัวปรับแต่งเกมสำหรับอันเรียลทัวร์นาเมนต์ 2004 และได้รับการพัฒนาโดยทีมดั้งเดิมซึ่งได้รับการว่าจ้างจากบริษัทวาล์วในระหว่างขั้นตอนการพัฒนา

 รูปแบบการเล่น 
เอเลียนสวอร์มเป็นเกมยิงมุมมองจากบนลงล่าง ซึ่งผู้เล่นสี่คนสามารถเข้าร่วมเกมแบบร่วมมือกันรายตัว โดยมีจุดมุ่งหมายเพื่อรุดหน้าผ่านด่านในธีมบันเทิงคดีแนววิทยาศาสตร์ไปพร้อมกับกำจัดฝูงเอเลียน ผู้เล่นสามารถเลือกอุปกรณ์ต่าง ๆ ได้ 40 ชิ้น ตั้งแต่อาวุธอย่างปืนไรเฟิลจู่โจม ไปจนถึงเครื่องยิงลูกระเบิด และไอเทมเฉพาะกาล เช่น ทุ่นระเบิด และไฟสัญญาณรักษา เกมดังกล่าวประกอบด้วยสถิติถาวร, อุปกรณ์ปลดล็อก และการบรรลุเป้าหมาย

เกมนี้เป็นแบบคลาส โดยผู้เล่นเลือกจากบทบาทของเจ้าหน้าที่, อาวุธพิเศษ, แพทย์ และเทคโนโลยี แต่ละคลาสมีตัวละครให้เลือกสองตัว ซึ่งแยกตามความสามารถของพวกเขา

ก่อนทำภารกิจ ผู้เล่นสามารถเปลี่ยนการจัดเซ็ตอาวุธและไอเทมเฉพาะหน้าของตัวละครได้ ในขณะที่เลเวลอัป ผู้เล่นจะได้รับการปลดล็อกอาวุธและไอเท็มใหม่เพื่อใช้ ส่วนภารกิจเกี่ยวข้องกับทีมที่รุดหน้าไปในทิศทางเดียวกัน ซึ่งบ่อยครั้งมีเป้าหมายหลายอย่างที่ต้องทำให้สำเร็จ เมื่อพวกเขาผ่านด่านไป พวกเขาจะพบจุดสำคัญบางอย่างที่ขัดขวางความคืบหน้า ซึ่งเคลียร์ได้ด้วยวิธีการที่หลากหลาย ตั้งแต่การเชื่อม ไปจนถึงการยิง ไปจนถึงการแฮก ในขณะเดียวกัน เอเลียนจำนวนมาก (รู้จักกันในชื่อสวอร์ม) จะโจมตีผู้เล่นจากทุกทิศทุกทาง สวอร์มสามารถวางไข่แบบคาดเดาไม่ได้ และมักจะโจมตีผู้เล่นด้วยฝูงข้าศึก ตามชื่อของพวกมัน ซึ่งสวอร์มมีหลายประเภท โดยมีพฤติกรรมและรูปแบบการโจมตีที่แตกต่างกัน เหล่าผู้เล่นสามารถต่อสู้กับสวอร์มได้โดยใช้เครื่องมือจำนวนมาก รวมถึงอาวุธ, วัตถุระเบิด หรือใช้สิ่งที่เป็นอันตรายต่อสิ่งแวดล้อม (เช่น ถังระเบิด)
# สโมสรฟุตบอลยะลา
สโมสรฟุตบอลยะลา เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดยะลา ปัจจุบันเล่นในไทยลีก 3 โซนภาคใต้

 ประวัติ 
สโมสรฟุตบอลยาลอ ซิตี้ ได้ก่อตั้งและจดทะเบียนเมื่อวันที่ 4 สิงหาคม 2561 โดยได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2561 โซนภาคใต้ และได้ตำแหน่งชนะเลิศโซนภาคใต้ตอนล่าง หลังจากที่สามารถเอาชนะสงขลา อัสลาน ทีเอสยูด้วยการดวลลูกโทษ 5–4 และเข้าชิงชนะเลิศโซนภาคใต้กับเมืองคอน ดับบลิวยู แต่เมืองคอน ดับบลิวยูเป็นฝ่ายชนะไป 1–2 หลังจบการต่อเวลาพิเศษ ทำให้ยาลอ ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4 ฤดูกาล 2562

ต่อมาในปี 2563 สมาคมกีฬาฟุตบอลแห่งประเทศไทยฯ ได้มีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563–64 โซนภาคใต้

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2561 ไทยแลนด์ อเมเจอร์ลีก โซนภาคใต้ ชนะเลิศ ไม่ได้เข้าร่วม ไม่สามารถเข้าร่วม –  ฟาฎิล มะลี  6 2562 ไทยลีก 4 โซนภาคใต้ 24 5 9	 10 20 31 24 อันดับที่ 5 ไม่ได้เข้าร่วม รอบคัดเลือกรอบแรก –  มูฮัมหมัดซัลฟาดี เจ๊ะเต๊ะ สุทธิชัย ด้วงเอียด 4 2563–64 ไทยลีก 3 โซนภาคใต้ 17 6 4 7 20 24 22 อันดับที่ 7 ไม่ได้เข้าร่วม รอบคัดเลือกรอบแรก –  อายุ ลาเต๊ะ 10 2564–65 ไทยลีก 3 โซนภาคใต้ 24 7 11 6 25 30 32 อันดับที่ 7 ไม่ได้เข้าร่วม ไม่ได้เข้าร่วม –  พิทักษ์ อับดุลรามัน 9 2565–66 ไทยลีก 3 โซนภาคใต้ 22 4 9 9 15 24 21 อันดับที่ 10 รอบ 64 ทีมสุดท้าย รอบคัดเลือกรอบแรก –  ซากีรีน ตีกาสม 7 2566–67 ไทยลีก 3 โซนภาคใต้ 22 5 8 9 14 20 23 อันดับที่ 8 ไม่ได้เข้าร่วม ไม่ได้เข้าร่วม รอบ 32 ทีมสุดท้าย  อับเดละซิซ ซิโซ เจะฮานาฟี มามะ 3 2567–68 ไทยลีก 3 โซนภาคใต้ 22 9 8 5 19 15 35 อันดับที่ 3 ไม่ได้เข้าร่วม ไม่ได้เข้าร่วม ไม่ได้เข้าร่วม  อาดัม ลัสสะมานอ 4

แชมป์รองแชมป์อันดับที่สามเลื่อนชั้นตกชั้น

 ผู้เล่น 
 ผู้เล่นชุดปัจจุบัน 

 เกียรติประวัติ 
 ไทยแลนด์ อเมเจอร์ลีก
 ชนะเลิศ โซนภาคใต้ตอนล่าง : 2561
 รองชนะเลิศ โซนภาคใต้ : 2561
# จอชไฟต์
จอชไฟต์  เป็นอินเทอร์เน็ตมีม การประลองยุทธ์ และกองทุนการกุศลที่แอร์ปาร์ก ลิงคอล์น, รัฐเนแบรสกาในวันที่ 24 เมษายน ค.ศ. 2021 ถึงแม้ว่าชื่อหัวข้อจะมีความรุนแรง แต่ในงานกลับร่าเริงและไม่มีความรุนแรง โดยเดอะวอลล์สตรีทเจอร์นัลเขียนว่า เหตุการณ์นี้กลายเป็น"ปรากฏการณ์ข่าวระดับโลก"

 ภูมิหลัง 
ในวันที่ 24 เมษายน ค.ศ. 2020 มีการเพิ่มผู้ใช้เมสเซนเจอร์ของเฟสบุ๊กที่มีชื่อว่าจอช สเวน (Josh Swain) ลงไปในกลุ่ม โดยมีประโยคที่ว่า 

สเวนอธิบายแนวคิดว่ามาจากความเบื่อหน่ายต่อการล็อกดาวน์โควิด-19 และเป็นไปไม่ได้ (out of frustration) ที่จะรับมือกับผู้ใช้เฉพาะในสื่อสังคมเพราะมีความถี่ที่จะพบคนชื่อเดียวกันสูง แต่ไม่คาดคิดว่าจะกลายเป็นกระแสขนาดนี้ สเวนโพสต์ภาพบทสนทนาในทวิตเตอร์ในเวลาเดียวกัน โดยทวีตนี้ได้รับยอดไลก์มากกว่า 64,000 ไลก์และรีทวีต 21,000 ครั้งภายใน 2 สัปดาห์

ถึงแม้ว่าสเวนกล่าวว่าทวีตนี้"เป็นแค่มุขตลก" บทสนทนานี้กลายเป็นมีมในสื่อสังคม หลายวันก่อนวันจัดงาน สเวนใช้เรดดิตเพื่อประกาศสมทบทุนงานนี้ให้กับมูลนิธิChildren's Hospital & Medical Center (CH&MC) ที่โอมาฮา รัฐเนแบรสกา พร้อมกับนำของที่ไม่เน่าเสียมา เพื่อเริ่มส่งอาหาร (food drive) ให้กับธนาคารอาหาร (Food Bank) ที่ลินคอล์น ในโพสต์เดียวกัน สเวนส่งเสริมให้ผู้เข้าร่วมนำโฟมเส้นว่ายน้ำมาใช้เป็นอาวุธในการโจมตีซึ่งกันและกัน

สเวนเลือกสถานที่จัดงานที่ลิงคอล์น, รัฐเนแบรสกา เนื่องจากเป็นที่จุดตรงกลางในสหรัฐ ซึ่งผ่านจากการสุ่มและดันกลายเป็นที่ที่มีเจ้าของ อย่างไรก็ตาม เจ้าของทุ่งไม่อนุญาตให้"จัดงานที่งี่เง่าขนาดนั่น" จึงทำให้ต้องย้ายสถานที่จัดงานไปที่แอร์ปาร์ก (Air Park) ซึ่งอยู่ห่างจากที่เดิมประมาณ 2.6 ไมล์ (4.2 กิโลเมตร)
# เซซีเลีย คนุตสแด็ทเทอร์
เจ้าหญิงเซซีเลีย คนุตสแด็ทเทอร์แห่งเดนมาร์ก (ค.ศ. 1080/85 - หลัง 7 มกราคม ค.ศ. 1131) ทรงเป็นเจ้าหญิงเดนมาร์ก เป็นพระราชธิดาในพระเจ้าคนุตที่ 4 แห่งเดนมาร์กกับอเดลาแห่งแฟลนเดอส์ เจ้าหญิงเซซีเลียเป็นพระเชษฐภคินีฝาแฝดกับเจ้าหญิงอิงเงอเกิร์ด คนุตสแด็ทเทอร์

หลังจากพระราชบิดาของเจ้าหญิงถูกปลงพระชนม์ใน ค.ศ. 1086 พระราชินีอเดลา พระราชมารดาได้เสด็จออกจากเดนมาร์กพร้อมชาลส์ที่ 1 เคานท์แห่งแฟลนเดอส์ พระโอรสองค์ใหญ่และเป็นพระเชษฐาของเจ้าหญิงเซซีเลียและเจ้าหญิงอิงเงอเกิร์ด แต่เจ้าหญิงฝาแฝดทั้งสองยังประทับอยู่ในเดนมาร์กด้วยการดูแลของเจ้าชายอีริคแห่งเดนมาร์ก พระปิตุลา (อา) กับบอดิล ทูร์โกต์สแด็ทเทอร์ พระชายา ซึ่งกลายเป็นพระชนกและพระชนนีบุญธรรมของเจ้าหญิงทั้งสอง ในขณะที่ทั้งสองประทับอยู่ในสวีเดน 

เจ้าชายอีริคและพระชายาบอดิลได้เสด็จกลับเดนมาร์ก เมื่อเจ้าชายได้สืบราชบัลลังก์เป็นกษัตริย์อีริคที่ 1 ใน ค.ศ. 1095 เจ้าหญิงฝาแฝดทั้งสองได้เสกสมรสกับขุนนางสวีเดน เจ้าหญิงเซซีเลียเสกสมรสกับยาร์ล อีริค เจ้าหญิงได้เสด็จกลับเดนมาร์กเมื่อพระสวามีได้รับการแต่งตั้งเป็นยาร์ลแห่งฟัลสเตอร์ ทั้งคู่ประทับที่ฮารัลด์สเต็ดในริงสเต็ด ทั้งสองมีโอรสสอองคนคือ คนุต อีริคเซน และคาร์ล อีริคเซน ดยุกแห่งฮัลลันด์ เจ้าหญิงอาจจะมีธิดา 1 คน คือ อิงเงอ อีริคสด็อทเทอร์ ผู้ซึ่งสมรสกับอัสเชอร์ ริก ขุนนางจากตระกูลไวด์ที่เฟรนเนสสเลฟบนเกาะเชลลันด์ และเป็นมารดาในแอสเบิร์น สนาร์และอับซาลอน

ใน ค.ศ. 1131 เจ้าชายคนุต ลาวาร์ด พระญาติได้เสด็จมาเยี่ยมเจ้าหญิง เจ้าหญิงเซซีเลียทรงได้ยินข่าวมาว่าจะมีการลอบปลงพระชนม์เจ้าชายและพระนางทรงเกลี้ยกล่อมไม่ให้เจ้าชายเสด็จไปพบพระเจ้ามักนุส ผู้แข็งแกร่งแห่งสวีเดน ซึ่งกำลังวางแผนปลงพระชนม์เจ้าชาย แต่เจ้าชายไม่ทรงเชื่อคำแนะนำ และเสด็จไปพบกษัตริย์ส่งผลให้ถูกปลงพระชนม์ในที่สุด
# อิงเงอเกิร์ด คนุตสแด็ทเทอร์
เจ้าหญิงอิงเงอเกิร์ด คนุตสแด็ทเทอร์แห่งเดนมาร์ก ทรงมักถูกเรียกว่า อิงเงอตา (Ingerta)Anteckningar om svenska qvinnor และ อิงเกิร์ด (Ingerd)Dansk biografisk Lexikon / IV. Bind. Clemens - Eynden (ราว ค.ศ. 1080/85 - ไม่ปรากฏปีที่สิ้นพระชนม์) ทรงเป็นเจ้าหญิงเดนมาร์ก เป็นพระราชธิดาในพระเจ้าคนุตที่ 4 แห่งเดนมาร์กกับอเดลาแห่งแฟลนเดอส์ ทรงเป็นพระขนิษฐาฝาแฝดกับเจ้าหญิงเซซีเลีย คนุตสแด็ทเทอร์ เจ้าหญิงทรงเป็นบรรพสตรีของราชวงศ์ยาลโบที่ปกครองสวีเดนและนอร์เวย์ (เริ่มรัชกาลจากพระปนัดดาสองพระองค์ของเจ้าหญิง)Dansk biografisk Lexikon / IV. Bind. Clemens - Eynden

หลังจากพระราชบิดาของเจ้าหญิงถูกปลงพระชนม์ใน ค.ศ. 1086 พระราชินีอเดลา พระราชมารดาได้เสด็จออกจากเดนมาร์กพร้อมชาลส์ที่ 1 เคานท์แห่งแฟลนเดอส์ พระโอรสองค์ใหญ่และเป็นพระเชษฐาของเจ้าหญิงเซซีเลียและเจ้าหญิงอิงเงอเกิร์ด แต่เจ้าหญิงฝาแฝดทั้งสองยังประทับอยู่ในเดนมาร์กด้วยการดูแลของเจ้าชายอีริคแห่งเดนมาร์ก พระปิตุลา (อา) กับบอดิล ทูร์โกต์สแด็ทเทอร์ พระชายา ซึ่งกลายเป็นพระชนกและพระชนนีบุญธรรมของเจ้าหญิงทั้งสอง ในขณะที่ทั้งสองประทับอยู่ในสวีเดน พระภคินีทั้งสองได้เสกสมรสกับขุนนางสวีเดน โดยเจ้าหญิงเซซีเลียเสกสมรสกับยาร์ล อีริค และเจ้าหญิงอิงเงอเกิร์ดเสกสมรสกับโฟลเก ผู้อ้วนท้วม และมีโอรสคือ เบ็งก์ สนิลวิล เป็นที่รู้ว่าเจ้าหญิงทั้งสองเสกสมรสในสวีเดนDansk biografisk Lexikon / IV. Bind. Clemens - Eynden

เจ้าชายอีริคและพระชายาบอดิลได้เสด็จกลับเดนมาร์ก เมื่อเจ้าชายได้สืบราชบัลลังก์เป็นกษัตริย์อีริคที่ 1 ใน ค.ศ. 1095 มีบันทึกว่าเจ้าหญิงเซซีเลียเสด็จกลับเดนมาร์ก แต่ก็ไม่ได้กล่าวถึงว่าเจ้าหญิงอิงเงอเกิร์ดเสด็จตามพระเชษฐภคินีหรือไม่
# อาริอาเกะ (โตเกียว)
อาริอาเกะ  เป็นย่านหนึ่งในเขตโคโต โตเกียว ประเทศญี่ปุ่น ซึ่งเป็นที่รู้จักในฐานะที่เป็นพื้นที่ทางทิศตะวันออกของโอไดบะ อาริอาเกะแบ่งออกเป็น 4 โชเมะ  และประกอบด้วยพื้นที่ส่วนหนึ่งของพื้นที่ถมทะเลอ่าวโตเกียวหมายเลข 10  และศูนย์กลางเมืองบริวารริมน้ำโตเกียว  ในเดือนธันวาคม ค.ศ. 2017 ย่านนี้มีประชากร 9,080 คน
# นากาฟูราโนะ
นากาฟูราโนะ  เป็นเมืองในกิ่งจังหวัดคามิกาวะ จังหวัดฮกไกโด ประเทศญี่ปุ่น ตั้งอยู่บริเวณกึ่งกลางของเกาะฮกไกโด มีขนาดพื้นที่ทั้งสิ้น 108.65 ตารางกิโลเมตร มีจำนวนประชากร ณ วันที่ 30 เมษายน ค.ศ. 2023 ประมาณ 4,613 คน เมืองนี้มีชื่อเสียงในฐานะ "เมืองแห่งลาเวนเดอร์"

 ภาพ
# ไอแอมริช
ไอแอมริช  เป็นแอฟพลิเคชันสำหรับไอโอเอสที่พัฒนาโดย อาร์มิน ไฮน์ริช (Armin Heinrich) ตัวแอปจะมีรูปเพชรสีแดง และเมื่อเปิดใช้งาน จะพบแค่มนตร์ขนาดใหญ่ดังนี้:

แอปนี้ถูกก่าวถึงเป็น"ผลงานศิลปะที่ไม่มีฟังก์ชันลับใด ๆ" ที่มีจุดประสงค์เดียวคือ แสดงให้ผู้คนรู้ว่าพวกเขาสามารถซื้อมันได้ ไอแอมริชถูกขายในแอปสโตร์ด้วยราคา 999.99 ดอลลาร์สหรัฐ (เท่ากับ 1,202 ดอลลาร์สหรัฐใน ค.ศ. 2020), 799.99 ยูโร (เท่ากับ 934.74 ยูโรใน ค.ศ. 2021) และ 599.99 ปอนด์อังกฤษ (เท่ากับ 806.54 ปอนด์อังกฤษใน ค.ศ. 2019) ซึ่งเป็นราคาที่สูงที่สุดเท่าที่แอปสโตร์อนุญาต แอปนี้ถูกนำออกจากแอปสโตร์หลังเผยแพร่ให้ใช้งานเพียงวันเดียวที่  โดยไม่มีคำอธิบายจากบริษัทแอปเปิล
# วัดเขาอ้อ
วัดเขาอ้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะกอกเหนือ อำเภอควนขนุน จังหวัดพัทลุง

วัดเขาอ้อสร้างเมื่อ พ.ศ. 1651 ได้รับพระราชทานวิสุงคามสีมาตั้งแต่ พ.ศ. 1661 เขตวิสุงคามสีมากว้าง 15 เมตร ยาว 20 เมตร กล่าวกันว่าวัดเขาอ้อ เคยเป็นสำนักพราหมณ์ผู้เรืองเวทย์มาก่อนซึ่งเป็นสำนักทิศาปาโมกข์ เรียกว่า สำนักเขาอ้อ มีกษัตริย์หลายพระองค์ ส่งลูกหลานมาเรียนเพื่อรับเอาความรู้ด้านต่าง ๆ จากอาจารย์ผู้สอน ซึ่งเป็นพราหมณ์จากประเทศอินเดีย ตามตำนานบอกว่า ความรู้ในสำนักตักศิลาเขาอ้อ แบ่งเป็น 2 คือความรู้ในวิชาธรรมศาสตร์อันเกี่ยวข้องด้วยการปกครอง การสร้างบ้านแปลงเมือง และการทำมาหากิน และอีกสายเกี่ยวข้องด้วยเรื่องของพิธีกรรม ไสยศาสตร์การแพทย์

จากหลักฐานทางประวัติศาสตร์ที่บันทึกใน สานส์ตราของเจ้าพระยาเมืองนครศรีธรรมราช กล่าวว่าเมื่อ พ.ศ. 2284 สมัยแผ่นดินพระเจ้าอยู่หัวบรมโกศแห่งกรุงศรีอยุธยา พระมหาอินทราชจากปัตตานีได้มาเป็นเจ้าวัดและได้มาปฏิสังขรณ์วัดขึ้นมาใหม่โดยมีตาปะขาวขุนแก้วเสนาขุนศรีสมบัติ เป็นหัวหน้าฝ่ายคฤหัสถ์ช่วยกันซ่อมแซม ได้ช่วยกันสร้างอุโบสถ มณฑป พระพุทธบาทจำลอง พระพุทธไสยาสน์ เจดีย์ และได้พระราชทานพระพุทธรูป 2 องค์ จากพระบาทสมเด็จพระเจ้าอยู่หัวบรมโกศ

เจ้าอาวาสวัดเขาอ้อทุกรูป เชื่อกันว่าเป็นผู้เชี่ยวชาญทางด้านไสยเวทย์ มีชื่อเสียงทางด้านคงกระพันชาตรี การแพทย์แผนโบราณ โดยเฉพาะที่เกี่ยวกับว่าน จึงมีพิธีกรรมที่เกี่ยวเนื่อง คือ พิธีแช่ว่าน พิธีหุงข้าวเหนียวดำ ซึ่งเป็นพิธีกรรมที่เป็นเอกลักษณ์ ของสำนักเขาอ้อ

อาคารเสนาสนะของวัดที่โดดเด่น คือ กุฏิทรงไทย วัดมีปูชนียวัตถุ ได้แก่ พระพุทธรูปสำริด (รูปเจ้าฟ้าอิ่ม) พระพุทธรูปเงิน (รูปเจ้าดอกมะเดื่อ) พระพุทธรูปไสยาสน์ปูนปั้น ทาสีทอง และรอยพระพุทธบาทจำลอง (สำริด) ศิลปะรัตนโกสินทร์
 
รายนามเจ้าอาวาส
 พระอาจารย์ทอง 
 พระอาจารย์สมเด็จเจ้าจอมทอง 
 พระอาจารย์พรหมทอง 
 พระอาจารย์ไชยทอง 
 พระอาจารย์ทองจันทร์ 
 พระอาจารย์ทองในถ้ำ 
 พระอาจารย์ทองหน้าถ้ำ 
 พระอาจารย์ทอง (หูยาน) 
 พระครูสังฆวิจารณ์ฉัตทันต์บรรพต (พระอาจารย์ทองเฒ่า) พ.ศ. 2392 
 พระอาจารย์พระครูปาน ปาลธัมโม (พระอาจารย์ปาน) พ.ศ. 2371-2520
 พระครูอดุลธรรมกิต อัคคธัมโม (พระอาจารย์กลั่น) พ.ศ. 2520-2549
 พระอาจารย์ห้อง ธัมวโร (พระอาจารย์คล้อย) พ.ศ. 2550-ปัจจุบัน
# ชัย ชัย คารวี คุชราต
ชัย ชัย คารวี คุชราต (જય જય ગરવી ગુજરાત) เป็นบทกวีที่ประพันธ์โดยชาวคุชราต นรมัท ในปี ค.ศ. 1873 ถูกนำไปใช้เป็นเพลงประจำรัฐคุชราต ประเทศอินเดีย

 องค์ประกอบของเพลง 
Narmad ถือเป็นนักเขียนภาษาคุชราตสมัยใหม่เป็นคนแรก เขาได้เขียน "ชัย ชัย คารวี คุชราต" เป็นคำนำของพจนานุกรมคุชราตแรกของเขา นรมโกศ ในปี ค.ศ. 1873 

เนื้อหาเป็นการพรรณาถึงขอบเขตซึ่งมีประชากรผู้พูดภาษาคุชราตอยู่; อัมบาจีทางเหนือ; ปาวคธทางตะวันออก; กุณเทศวรมหาเทพใกล้วปีทางใต้; และโสมนาถ, ทวารกา ทางตะวันตก ภูมิภาคเหล่านี้ในปัจจุบันตั้งขึ้นเป็นรัฐคุชราต ส่วนตอนจบเป็นการมอบความหวังแก่ชาวคุชราตว่าเมฆครึ้มกำลังหายไป และสนธยาใหม่กำลังมา

ใช้เป็นเพลงประจำรัฐในพิธีของทางรัฐบาลคุชราต

ในปี 2011 การประพันธ์เพลงได้ขับร้องโดยนักร้องชาวคุชราตหลายคนได้เปิดตัวโดยรัฐบาลคุชราต

 เนื้อร้อง 
 เนื้อร้องภาษาคุชราต เนื้อร้องอักษรละตินดินแดนแก่คุชราตอันภาคภูมิ คำแปล
# Chlidonophora
Chlidonophora เป็นสกุลของแบรคิโอพอดที่อยู่ในวงศ์ Chlidonophoridae.

สปีชีส์ของสกุลนี้พบในอเมริกา ยุโรปตะวันตก แอฟริกาตอนใต้

สปีชีส์ในสกุล ได้แก่:

Chlidonophora chuni 
Chlidonophora incerta
# อรปาไปรีเกธาร
อรปา ไปรี เก ธาร  เป็นเพลงประจำรัฐฉัตตีสครห์ ของประเทศอินเดีย เรียบเรียงโดยนเรนทระ เทวะ เวรมา และได้รับการรับรองอย่างเป็นทางการในเดือนพฤศจิกายน ค.ศ. 2019    ชื่อเพลงหมายถึงแม่น้ำสายหลักทั้งสองสายของรัฐ ได้แก่ แม่น้ำอรปา และแม่น้ำไปรี

 เนื้อร้อง 
 (เนื้อร้องภาษาฮินดี) (เนื้อร้องอักษรละติน) คำแปล
# Bathynanus
Bathynanus เป็นสกุลของแบรคิโอพอดที่อยู่ในวงศ์ Chlidonophoridae.

สปีชีส์ของสกุลนี้พบในมหาสมุทรอินเดียและมหาสมุทรแปซิฟิก

สปีชีส์ในสกุล ได้แก่:

Bathynanus dalli 
Bathynanus inversus 
Bathynanus rhisopodus 
Bathynanus rhizopodus 
Bathynanus tenuicostatus
# Joania
Joania เป็นสกุลของแบรคิโอพอดที่อยู่ในวงศ์ Megathyrididae.

สปีชีส์ของสกุลนี้พบในยุโรปใต้และแอฟริกาเหนือ

สปีชีส์ในสกุล ได้แก่:

Joania arguta 
Joania cordata 
Joania peyrerensis 
Joania ukrainica